Tres equips del Club Handbol Asvian Assessors Burjassot arriben a la final de Copa
2025-07-24

Els equips infantil, cadet i sènior masculins del Club Handbol Asvian Assessors de Burjassot lluitaran aquest cap de setmana per proclamar-se campions de la Copa, després de la disputa de les seues respectives competicions de lliga, un títol que no guanyen des de fa 6 anys.

L’equip infantil disputarà a partir de les 10.15 hores en el Palau d´Esports d’Alzira una final a tres “en la qual ix com l’equip tapat ja que tant Riba-roja de Túria com Alzira van quedar per davant en lliga i parteixen com a favorits, sobretot, Riba-roja de Túria que es va postular com un dels rivals a batre en la competició de lliga. L’equip, que cada vegada defensa millor, utilitzarà la basa del contraatac i el fluid joc central per a donar la sorpresa”, tal com han assenyalat fonts del club burjassoter.

En el cas dels cadets parteixen com un dels favorits a lluitar pel títol “i és que només el Llevant-Marni ha quedat per davant d’ells en la competició de lliga. Ontinyent, un rival ja conegut pels enfrontaments de lliga, lluitarà per donar la sorpresa. Així, l’equip de Burjassot, basat en una dura defensa, en la contemporització dels partits i l’efectiu joc traient lluentor a tots els jugadors, lluitaran per la victòria”.

Finalment, els sèniors masculins buscaran donar la sorpresa davant el conjunt local de Llevant-Marni “que encara que en la fase d’ascens va donar la victòria al conjunt de Burjassot, el fet de jugar a casa i tindre una amplitud d’efectius li pot permetre partir com a favorit. Així i tot, l’equip TECMOON Burjassot treballarà per a aconseguir un resultat favorable i portar-se la victòria”.